• Autoarea romanelor Dinti albi si Swing Time \n \n Anul 1873. Doamna Eliza Touchet, scotianca de origine, este menajera si verisoara prin alianta a lui William Ainsworth, romancier odinioara celebru, acum in declin, cu care locuieste de treizeci de ani. Doamna Touchet este o femeie cu interese multiple: literatura, justitie, abolirea sclaviei, clasele sociale, varul ei, sotiile lui, viata de aici si de pe lumea cealalta. Insa este si sceptica. Banuieste ca varul ei nu are pic de talent; ca prietenul lui faimos, Charles Dickens, este un moralist agresiv; si ca Anglia este o tara a fatadelor, in care nimic nu este ceea ce pare. Andrew Bogle, pe de alta parte, a crescut ca sclav pe plantatia Hope din Jamaica. Stie ca fiecare capatana de zahar presupune suferinta umana. Stie ca bogatii ii insala pe saraci si ca oamenii se lasa manipulati mai usor decat isi inchipuie. Cand Bogle ajunge la Londra, martor-vedeta intr-un proces de impostura urmarit de intreaga tara, stie ca viitorul lui depinde de povestea pe care o va spune. Procesul Tichborne - in care un macelar din Australia pretindea ca este mostenitorul unui domeniu important, cu titlul aferent - o captiveaza pe doamna Touchet la fel ca pe toti concetatenii ei. Oare Sir Roger Tichborne este intr-adevar cine spune ca este? Sau e un impostor? Extrem de apreciata de criticii literari si de cititorii din intreaga lume, Zadie Smith realizeaza o opera caleidoscopica pe fundalul procesului care a divizat Anglia victoriana. \n \n Un talent exceptional...Smith este pur si simplu minunata. - Independent Viata literara si culturala a Angliei victoriene erupe din fiecare pagina a acestui roman extraordinar... Pornind de la evenimente petrecute cu secole in urma, Smith ataca teme contemporane precum independenta femeilor, rasismul si inegalitatea de clasa... Cititorii lui Geraldine Brooks sau Hilary Mantel vor fi vrajiti. - Library Journal O scriitoare cu un spirit si o originalitate remarcabile. - Observer \n \n Traducere din limba engleza de Adriana Badescu.